Sunset Clubi vastas asuvale krundile A.Le Coqi õlletelgi püsti pannud OÜ Mathiesen ja Pojad leiab, et rannas õllemüügil peab olema konkurents. Osaühingule kuuluva Aleksandri pubi juhataja ja õlletelgi tööd juhtiv Janne Kaarneem tähendas,  et müük läheb libedamalt ja teenindus paraneb, kui kõrval askeldavad sama teenuse pakkujad. Randa tuleb rohkem inimesi, kui nad teavad, et ees ootab valikuvõimalus, rääkis Kaarneem ärile kasulikust konkurentsist.